C 252/70
RO
Jurnalul Oficial al Uniunii Europene
17.7.2023
Concluziile Reclamantul solicită Tribunalului: — anularea Regulamentului de punere în aplicare (UE) 2023/571 al Consiliului din 13 martie 2023 privind punerea în aplicare a Regulamentului (UE) nr.
269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2023, L 75 I, p. 1), în măsura în care îl vizează pe reclamant; — anularea Deciziei (PESC) 2023/572 a Consiliului din 13 martie 2023 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2023, L 75 I, p. 134), în măsura în care îl vizează pe reclamant; — în consecință, obligarea Consiliului să elimine numele reclamantului din anexele la Decizia 2023/572/PESC a Consiliului din 13 martie 2023 și la Regulamentul de punere în aplicare (UE) 2023/571 al Consiliului din 13 martie 2023 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei; — obligarea Consiliului la suportarea costurilor și a cheltuielilor de judecată, inclusiv a celor efectuate de reclamant.
Motivele și principalele argumente În susținerea acțiunii, reclamantul invocă trei motive. 1.
Primul motiv întemeiat pe eroarea vădită în aprecierea situației de fapt. 2.
Al doilea motiv întemeiat pe excepția de nelegalitate a articolului 1 punctele (d) și (g) din Regulamentul (UE) 2022/330 al Consiliului din 25 februarie 2022 de modificare a Regulamentului (UE) 269/2014, în măsura în care acest text aduce atingere valorilor reprezentate de libertate și de statul de drept consacrate la articolul 2 TFUE și principiilor previzibilității actelor Uniunii și proporționalității. 3.
Al treilea motiv întemeiat pe încălcarea dreptului la apărare, a dreptului la protecție jurisdicțională efectivă și la o cale de atac efectivă.
Acțiune introdusă la 24 mai 2023 – Birių Krovinių Terminalas/Consiliul (Cauza T-287/23) (2023/C 252/84) Limba de procedură: engleza Părțile Reclamantă: Birių Krovinių Terminalas UAB (Klaipeda, Lituania) (reprezentant: V. Ostrovskis, avocat) Pârât: Consiliul Uniunii Europene
Concluziile Reclamanta solicită Tribunalului: — anularea articolului 2g alineatul (1) și a articolului 2g alineatul (1a) din Decizia 2012/642/PESC a Consiliului din 15 octombrie 2012 privind măsuri restrictive având în vedere situația din Belarus și implicarea Belarusului în agresiunea Rusiei împotriva Ucrainei, astfel cum a fost modificată prin Decizia (PESC) 2023/421 a Consiliului, în măsura în care restricțiile privind transferul de potasă din Belarus și restricțiile privind capacitatea operatorilor din UE de a furniza, în mod direct sau indirect, asistență tehnică, servicii de intermediere, de finanțare sau de asistență financiară, inclusiv produsele financiare, precum și asigurări și reasigurări în legătură cu restricțiile menționate anterior (denumite în continuare, împreună, „restricțiile relevante”) interzic tranzitul potasei din Belarus pe teritoriul lituanian, în special prin portul maritim Klaipeda.